open-index/open-wikipedia-markdown huggingface dataset:
Schwaz

**Schwaz** (uttales «sjva:ts») er en by i Unterinntal i den østerrikske delstaten Tirol. Den har 12&nbsp;700 innbyggere og er forvaltningssetet i distriktet av samme navn. Schwaz har en lang historie som gruveby. Selv om byen ble nevnt for første gang i 930 (som *Suates*), var området allerede bebodd siden neolittisk tid.

I bronsealderen begynte utvinningen av kopper. Fra 1400-tallet ble det også utvunnet sølv. I Schwaz' storhetstid var den med rundt 20&nbsp;000 innbyggere etter Wien den nest største byen i det habsburgske riket (og større enn i dag). Fra 1600-tallet gikk gruvedriften tilbake og ble innstilt i 1827.

Byggverkene i og rundt Schwaz vitner om både historien og rikdommen. Eksempler er borgen Freundsberg (påbegynt 1150 og flere ganger utvidet) og betydelige kirker og klostre i gotisk og barokk-stil.

## Trivia
Bjørnstjerne Bjørnson besøkte over en 30-års periode jevnlig Schwaz for å få fred til sine skrivearbeider. I 1884 fikk han også Henrik Ibsen til å komme til alpelandsbyen for å besøke ham. Ibsen skriver etter oppholdet til sin hustru, Suzannah, 17. september 1884: 

I 1895 fikk Bjørnson oppkalt en vei etter seg i utkanten av sentrum. Veien går i en slynge med en høydeforskjell på 350 meter og er nesten 10 kilometer lang. Fra veien er det fin utsikt mot Inntal og over Schwaz. Bjørnsons yndingssted ble kalt Björnson-Ruhe. Et par år etter navneendringen er Bjørnson på nytt tilbake i landsbyen, og skriver fornøyd i Verdens Gang 1. oktober 1898:

## Litteratur
*Aldo Keel: *Bjørnstjerne Bjørnson. En biografi 1880-1920*. Gyldendal Norsk Forlag. Oslo 1999.
*HIS: *Henrik Ibsens Skrifter 14. Brev 1880-89*. Utgitt av Universitetet i Oslo. H. Aschehoug & Co. (W. Nygaard). Oslo 2008.

## Referanser


## Eksterne lenker
* 
* Tidligere «karwendel-wanderurlaub» med såkalt «Björnson Runde» og «Seniorweg» synes nå å være erstattet av «Panoramarundweg von Schwaz nach Pill».https://silberregion-karwendel.com/de/familienwandern-953/rid/29484993. Denne inkluderer slottet Burg Freundsberg. Bjørnstjerne Bjørnson yndet også å inviterer med seg gjester hit til Gasthaus Freundsberg.
Hall in Tirol

**Hall in Tirol** er en bykommune i den østerrikske delstaten Tirol rett øst for Innsbruck. Byen har 12&nbsp;400 innbyggere.

Hall fikk stor betydning på 1200-tallet på grunn av saltgruven nord for byen. Saltet ble eksportert til store deler av Europa og la grunnlaget for byens rikdom. Hall fikk byrettighetene i 1303 og ble i 1477 også setet for Tirols myntpregeri. Byen forble en av Østerrike-Ungarns myntpregerier frem til begynnelsen av 1900-tallet. Alt dette gjorde Hall til et av de viktigste handelsstedene i Tirol. Saltgruvedriften ble avviklet i 1967.

Mange bygninger fra storhetstiden på 1500- og 1600-tallet er godt bevart, selv om et jordskjelv i 1670 gjorde stor skade. Bybildet preges av bl.a. flere klostre i renessanse- og barokkstil, mange kirker bl.a. i gotisk stil, borgen Hasegg med *Münzerturm* (myntpregertårnet), og bo- og butikkvartaler i middelalderpregede, trange smyg.

## Referanser


## Eksterne lenker
*
Wörgl

**Wörgl** er en by i den østerrikske delstaten Tirol. Den har 12&nbsp;500 innbyggere (2007). Wörgl var et forholdsvis ubetydelig tettsted inntil jernbaneforbindelsen mellom Tirol og Salzburg ble bygget på 1870-tallet. Med sin beliggenhet ved møtepunktet mellom Inndalen (mot Innsbruck i vest og Bayern i nord) og Brixental (mot Kitzbühel og Salzburg i øst), ble Wörgl plutselig et trafikknutepunkt. Dette førte til en voldsom økonomisk oppgangsperiode med bl.a. sement- og celluloseproduksjon.

Også i dag er industri og handel de viktigste næringsgrenene. I tillegg kommer små og mellomstore bedrifter innen teknologi og logistikk.

Wörgl tiltrakk seg internasjonal oppmerksomhet da det i 1932/33 bekjempet den høye arbeidsledigheten med en rentefri bytteøkonomi etter ideene av Silvio Gesell om Freiwirtschaft. Dette ble gjort ved å innføre byttelapper, som ble kalt *Wörgler Schilling* og som erstattet de offisielle schillingene som betalingsmiddel. Enkelt sagt ble hele byen gjort om til en stor byttering. Siden man ikke kunne putte byttelappene i banken og de tvert imot ble devaluert med 1&nbsp;% hver måned, kom det ny fart i økonomien. Mens arbeidsledigheten fortsatte å øke i resten av landet, ble den i Wörgl redusert fra 21 til 15&nbsp;% i løpet av ett år, og byen opplevde en bygge- og investeringsboom. Tiltaket vekket internasjonal interesse hos ledende økonomer og politikere, men også forargelsen til Østerrikes nasjonalbank, som så sitt pengemonopol krenket. Etter at banken hadde vunnet en rettssak og myndighetene truet med å bruke militær makt, ble «eksperimentet» derfor avsluttet etter 14&nbsp;måneder.

## Referanser


## Eksterne lenker
*
Hall

**Hall** kan sikte til:

* Hall, nordnorsk uttrykk
* Hall in Tirol, by i Østerrike
* Hall County (peker), tre fylker i USA
* Regjeringen Hall I, dansk regjering
* Regjeringen Hall II, dansk regjering
* Sal (rom), et stort rom

## Personer
* Adelaide Hall, amerikansk-engelsk jazzvokalist
* Asaph Hall, amerikansk astronom
* Birger Anneus Hall, norsk prest og forfatter
* Bruce Hall, amerikansk metal-vokalist
* Conrad Hall, amerikansk filmfotograf
* David Hall, amerikansk friidrettsutøver
* Evelyne Hall, amerikansk friidrettsutøver
* Fitz Hall, engelsk fotballspiller
* Frank Hall, amerikansk skytter
* Gary Hall jr., amerikansk svømmer
* James Hall, skotsk geolog
* James Hall (skuespiller), amerikansk
* Jim Hall, amerikansk jazzgitarist
* John L. Hall, amerikansk fysiker
* Karl Viktor Hall, norsk lege
* Kenneth O. Hall, generalguvernør av Jamaica
* Lars Hall, svensk idrettsutøver
* Michael C. Hall, amerikansk skuespiller
* Pauline Hall, norsk musikkpersonlighet
* Susanna Hall, datter av William Shakespeare
* Tanner Hall, amerikansk jibber
* Tom T. Hall, amerikansk countrymusiker
* Vegard Hall, norsk skuespiller
Imst

**Imst** er en by i den østerrikske delstaten Tirol. Byen ligger i Oberinntal ved inngangen til Pitztal i syd og Gurgltal i nord. Imst er forvaltningsstedet i distriktet av samme navn og har 9000&nbsp;innbyggere.

Imst er bl.a. kjent for sin fastelavensfeiring, som er en gammel tradisjon som har blitt holdt i hevd. Imsts fastelavensfeiring arrangeres hvert fjerde år og kalles *[[Schemenlaufen]]* («skyggeløp»).

Verdens første SOS-barneby ble grunnlagt i Imst av Hermann Gmeiner i 1951.

## Referanser




## Eksterne lenker
*
Innsbruck Land

**Innsbruck Land** er et av ni forvaltningsdistrikter (*Bezirke*) i den østerrikske delstaten Tirol. Det omslutter byen Innsbruck, som ikke hører til distriktet, men er forvaltningssetet for det. De andre nabodistriktene er Imst i vest og Schwaz i øst. Innsbruck Land grenser dessuten til Bayern (Tyskland) i nord og til Syd-Tirol (Italia) i syd. Distriktet har til sammen 181&nbsp;698 innbyggere (2021) og dekker et areal på 1990&nbsp;km².

Innsbruck Land består av den sentrale delen av Inndalen på begge sider av Innsbruck, samt Wipptal syd for Inndalen og flere mindre sidedaler.

## Kommuner
Innsbruck Land har 63 kommuner:
Telfs

**Telfs** er med om lag 15 000 innbyggere den tredje største kommunen i den østerrikske delstaten Tirol og det største tettstedet i Oberinntal. Mesteparten av befolkningsveksten skjedde i senere tid (siden 1980-tallet) grunnet arbeidsinnvandring. Hovednæringer er industri og energiproduksjon.

Telfs er et trafikknutepunkt siden den ligger nær veien fra Inndalen til både Fernpasset samt Außerfern i nordvest og Seefeld pluss Bayern (Garmisch-Partenkirchen i nordøst.

## Referanser


## Eksterne lenker
*
Kitzbühel (distrikt)

**Distriktet Kitzbühel** er et av ni forvaltningsdistrikter (*Bezirke*) i den østerrikske delstaten Tirol. Det er oppkalt etter byen Kitzbühel, som er forvaltningssetet. Nabodistriktene er Schwaz i vest, Kufstein i nord, og Zell am See (Salzburg) i øst og syd; dessuten grenser det til Bayern (Tyskland) i nord. Distriktet har til sammen 59&nbsp;000 innbyggere (2001) og dekker et areal på 1200&nbsp;km².

Distriktet Kitzbühel er den østligste delen av Nord-Tirol og består overveiende av to store daler: Brixental, som er en sidedal til Inndalen, og Leukental med sine sidedaler.

## Kommuner
Distriktet Kitzbühel har 20 kommuner (innbyggertall i parentes):

## Referanser
St. Johann in Tirol

**St. Johann in Tirol** er en kommune nordøst i den østerrikske delstaten Tirol. Byen har 8500&nbsp;innbyggere (per 2007). Den ligger i Leukental der tre små elver (Reither Ache fra vest, Kitzbüheler Ache fra syd og Fieberbrunner Ache fra øst) danner Großache, som (under navnet Tiroler Ache) munner ut i Chiemsee i Bayern.

På 700-tallet ble det bygget en kirke som var vigslet Johannes Døperen, og som ga navnet til kommunen. St. Johann kom til rikdom gjennom gruvedrift av kopper og sølv fra 1500- til 1700-tallet. Den gang var gruven ved Oberndorf med 780&nbsp;meters dybde verdens dypeste sjakt.

I dag er turismen hovednæringen i St. Johann.

 

## Referanser


## Eksterne lenker
*
Landeck

**Landeck** er en by i den østerrikske delstaten Tirol. Byen er forvaltningsstedet i distriktet av samme navn og har 7600&nbsp;innbyggere (per 2005). Den ligger i en utvidelse av dalen til Inn, der denne svinger mot øst, og nær inngangen til Paznaun- og Stanzer Tal.

På grunn av Landecks beliggenhet må all trafikken fra Innsbruck (dvs. fra øst) over både Arlberg- og Reschenpasset (dvs. vest- resp. sørover) passere byen. Allerede i middelalderen fantes det derfor flere borger her (Burg Landeck, Schrofenstein og Kronburg). Den eldste er sannsynligvis fra 1200-tallet.

## Referanser


## Eksterne lenker
*
Avis Rent a Car System

**Avis Rent a Car System, Inc.** er et amerikansk bilutleieselskap, med nettverk i 170 land. Selskapet eies av Avis Budget Group.

## Om selskapet
Avis Rent a Car System ble etablert i bilbyen Detroit i Michigan i 1946 av Warren E. Avis. Warren Avis startet sitt første utleiekontor ved flyplassene Willow Run Airport i Michigan, og ved Miami International Airport i Florida. Selskapet ble det første bilutleieselskapet som hadde nye biler til utleie. Selskapet var også først ute med forretningsideen *[[franchise]]*. Warren Avis solgte selskapet i 1954 til større investorer.

Avis Rent a Car System er i dag markedsledende i Europa, ifølge egen nettside. Selskapet har nærmere 5 000 utleiestasjoner, 400 000 biler og omtrent 18 700 ansatte, fordelt på de 170 landene Avis Rent a Car System er etablert. Seskapet har rundt 70 % omsetning fra forretningstrafikk, de resterende 30 % kommer hovedsakelig fra private kunder i forbindelse med ferie og fritid. Selskapet har inngått ulike former for samarbeid med alle større aktører innen luftfart, reisebyråkjeder, hoteller, turoperatører, togselskaper, nasjonale turistkontorer og kredittkortselskaper.

Selskapet har arbeidet ut fra slagordet «*We try harder*» («Vi prøver hardere») siden 1962. Slagordet har referanse til Avis' posisjon som nr. 2 på det amerikanske markedet, etter The Hertz Corporation.

## Referanser


## Eksterne lenker
* 
* www.automotivehalloffame.org om Warren Avis
Julianus

**Julianus** er et mannsnavn med latinsk opprinnelse. En navnebærer er den romerske keiseren Julian den frafalne (Flavius Claudius Julianus Augustus).

## Etymologi
Navnet er opprinnelig et romersk familienavn, *Iulianus*, som betyr «tilhørende Julius». *[[Julius (navn)|Julius]]* kommer muligens fra det latinske ordet *ioulos*, «dunskjeggete», altså «ung».

## Utbredelse
På verdensbasis har *Julianus* vært mest populært fra 1830- til 1910-årene.

Navnedag: Før 1901 var navnedagen den 9. januar, til minne om den romerske keiser og martyr som levde fra slutten av 200-tallet (død i 302).

*Julianus* er i dag et svært sjeldent navn.

## Kjente personer med navnet

Personene i listen er ordnet kronologisk etter fødselsår.
* Didius Julianus (133–193), romersk keiser og senator
* Flavius Claudius Julianus Augustus (331–363), romersk keiser og filosof
* Julianus ben Sabar (død 531) samaritansk leder
* Julianus Wagemans (1890–1965), belgisk sportsutøver

## Referanser


## Eksterne lenker
* 
*
Reutte

**Reutte** (uttales «råite») er en kommune nordvest i den østerrikske delstaten Tirol. Kommunen er forvaltningsstedet i distriktet av samme navn og har &nbsp;innbyggere.

## Referanser


## Eksterne lenker
*
Tørla

**Tørla** er ei øy innerst i Borgundfjorden i Ålesund kommune i Møre og Romsdal. Øya er bare noe over 1&nbsp;km² stor, og er formet som en bue rundt bukta Tørlevågen som åpner seg mot vest.

Mesteparten av bebyggelsen på øya ligger på den vestlige halvparten, mens den østlige delen er skogkledt. Her ligger også øyas høyeste punkt på 41&nbsp;moh. Midt på øya ligger «Grendahuset», som opprinnelig var en skole. Strendene på Tørla er preget av steinvører som er lagt opp for tørking av klippfisk.

Fylkesvei 397 går over øya fra øst til vest. Veien knytter Tørla til Uksenøya i øst med ei bru over Tjørsundet, og i vest med bru over Humlesundet til øya Humla. Tørla og Humla henger sammen med hverandre når det er lavvann.
Nøkkelart

En **nøkkelart** er en art (organisme) som spiller en unik og helt avgjørende rolle for balansen i et økosystem. Det er en art som mange andre arter er direkte avhengig av for å overleve. Nøkkelarter er ofte predatorer, men ikke alltid. Det er oftere arter som er vanlige enn sjeldne, som blåbærlyng og osp i skogen og krill og plankton i havet. Ofte er nøkkelarten nede i næringskjeden og har god spredningsevne. Noen få predatorer kan helt eller delvis kontrollere distribusjonen og populasjonen til et stort antall byttearter.

## Opprinnelse
Begrepet *nøkkelart* (fra engelsk *keystone species*) oppsto da den amerikanske zoologen Robert T. Paine (født i 1933) i 1969 lanserte teorien om at balansen i økosystemet kunne være avhengig av en enkelt art. Begrepet er hentet fra konstruksjonsteknikken der en enkelt stein, kronesteinen (engelsk *keystone*), kan holde opp et stort hvelv. Paines studie viste (1966) at å fjerne en art, i dette tilfellet sjøstjernen *[[Pisaster ochraceus]]*, fra ei tidevannsslette i Mukkaw Bay på Tatoosh Island i delstaten Washington i USA, fikk store konsekvenser for det omliggende økosystemet. Sjøstjerner er som kjent betydelige predatorer på muslinger. Da sjøstjernene forsvant overtok muslingene, som fortrengte andre arter og dominerte tidevannssletten fullstendig. Sjøstjernen var altså en nøkkelart.

## Kritikk
Zoologen John D. C. Linnell, seniorforsker (økologi) ved Norsk institutt for naturforskning (NINA), har uttalt (*ResearchGate*, 2013-07-17) at han mener nøkkelartbegrepet er et dødspor, siden det er nærmest umulig å demonstrere eller teste i naturen. Han sier videre at begrepet dessuten er så misbrukt i debatter og populærvitenskapelige media at det nesten ikke har noen mening lenger. I stedet mener han at begrepet «sterkt interaktive arter» bør benyttes.

## Se også
* Fundamentalart
* Paraplyart
* Indikatorart

## Referanser


## Eksterne lenker
* Keystone species. National Geographic Home » Education
* Keystone species. Stephen C. Wagner (Department of Biology, Stephen F. Austin State University) © 2010 Nature Education
Terry O’Quinn

**Terrance O’Quinn** (født 1952) er en amerikansk skuespiller. Han spilte rollen som John Locke i TV-serien *[[Lost]]*.

## Filmografi (utvalg)
* *[[Lost]]* (2004–) – John Locke
* *[[NCIS (TV-serie)|NCIS]]* (2004) – Col. Will Ryan i 1 episode
* *[[JAG (TV-serie)|JAG]]* (1995–2005) – Captain/Admiral Thomas Boone
* *[[Presidenten (TV-serie)|Presidenten]]* (2003–2004) – General Nicholas Alexander, Chairman of the Joint Chiefs of Staff (Sesong 5)
* *[[Millennium (TV-serie)|Millennium]]* (1996–1999) – etterforskeren Peter Watts
* *[[The Stepfather]]* (1987) – Stefaren

## Referanser


## Eksterne lenker
*
Kim Yoon-jin

**Kim Yoon-jin** (født 7. november 1973 i Seoul i Sør-Korea) er en koreansk-amerikansk skuespiller.

Kim har spilt i en rekke TV-serier og filmer. Utenfor Sør-Korea er hun kanskje mest kjent for å spille Sun Kwon i TV-serien Lost.

## Filmografi
### Spillefilmer

### TV-serier

## Referanser


## Eksterne lenker
* 
*
Staind

**Staind** er et Nu metal-band fra California, USA, grunnlagt i 1993 av Mike Mushok og Jon Wysocki i Springfield, Massachusetts. De begynte å spille coverlåter fra klassiske grunge-band som Pearl Jam, Alice in Chains, Nirvana og Stone Temple Pilots. Gjennombruddet kom i 1997, da bandet Sugarmilk inviterte dem til en spilling med Limp Bizkit.

## Bandmedlemmer
*Aaron Lewis, vokal
*Mike Mushok, gitar
*Johnny April, bass
*Jon Wysocki, trommer

## Diskografi
**Tormented* (1996)
**Dysfunction* (1999)
**Break the Cycle* (2001)
**14 Shades of Grey* (2003)
**Chapter V* (2005)
**The Singles: 1996-2006* (2006)
**Illusion of Progress* (2008)
**Staind* (2011)
## Eksterne lenker
* 
* 
* 
*
Außerfern

**Außerfern** (uttales «aosafern») er den delen av Tirol som ligger «bortenfor Fernpasset» («außer dem Fern»), dvs. nord for Lechtaler Alpen. Området utgjør forvaltningsdistriktet (*Bezirk*) **Reutte** i Østerrikes delstat Tirol. Nabodistriktene er Imst og Landeck i syd, og Bregenz og Bludenz (begge Vorarlberg) i vest; dessuten grenser det til Bayern (Tyskland) i nord. Kommunen Jungholz er en eksklave av Außerfern som er omgitt av bayersk territorium, men berører Tirol i ett punkt. Außerferns forvaltningssete er Reutte.

Außerfern består hovedsakelig av en stor dal (Lechtal), som begynner i Vorarlberg i sydvest og fortsetter nordøstover i Bayern. Områdene som ikke hører til Lechtal er Tannheimer Tal, Zwischentoren og Jungholz.

Historisk og kulturelt sett var det et nært forhold til Allgäu og Oberbayern. De nordlige delene av Außerfern hørte til Bayern inntil 1400-tallet. På det kirkelige plan varte tilhørigheten til Bayern (nærmere bestemt bispedømmet Augsburg) enda lenger.

De tyske dialektene som tales i Außerfern er overveiende bairiske som ligner på dialektene fra Oberinntal. I flere områder tales imidlertid alemannisk: Helt i nord taler man de samme dialektene som i de tilgrensende bayriske områdene (dvs. *schwäbisch*), og lengst sydvest walserspråket (*höchstalemannisch*).

## Kommuner
Außerfern har 37 kommuner:

## Eksterne lenker
*
Alpint under Paralympiske vinterleker 2002

## Menn
### Utfor B1-3

### Utfor LW10

### Utfor LW11

### Utfor LW12

### Utfor LW2

### Utfor LW3 5/7 og 9

### Utfor LW4

### Utfor LW6/8

### Storslalåm B1-2

### Storslalåm B3

### Storslalåm LW10

### Storslalåm LW11

### Storslalåm LW12

### Storslalåm LW2

### Storslalåm LW3, 5/7 og 9

### Storslalåm LW4

### Storslalåm LW6/8

### Slalåm B1-2

### Slalåm B3

### Slalåm LW10

### Slalåm LW11

### Slalåm LW12

### Slalåm LW2

### Slalåm LW3 5/7 og 9

### Slalåm LW4

### Slalåm LW6/8

### Super-G B1-3

### Super-G LW10

### Super-G LW11

### Super-G LW12

### Super-G LW2

### Super-G LW3, 5/7 og 9

### Super-G LW4

### Super-G LW6/8

## Kvinner
### Utfor B2-3

### Utfor LW10-12

### Utfor LW2

### Utfor LW3, 4, 6/8 og 9

### Storslalåm B2-3

### Storslalåm LW10-11

### Storslalåm LW12

### Storslalåm LW2

### Storslalåm LW3, 4 og 9

### Storslalåm LW6/8

### Slalåm B2-3

### Slalåm LW10-12

### Slalåm LW2

### Slalåm LW3, 4 og 9

### Slalåm LW6/8

### Super-G B2-3

### Super-G LW10-12

### Super-G LW2

### Super-G LW3, 4, 6/8 og 9
Finansminister

**Finansminister** er en betegnelse som benyttes om ministeren som har ansvaret for statens økonomi. I Danmark og Finland er dette den offisielle tittelen på ministeren, mens betegnelsen i Norge og Sverige er en uformell daglig betegnelse på det som i Norge heter *statsråd og sjef for [[Finansdepartementet]]* og i Sverige heter *statsråd och chef för finansdepartementet*. USAs finansminister har tittelen *Secretary of the Treasury*. Finanspolitikk omhandler innretning av skatter og avgifter, nivå på disse, samt budsjett og regnskap for staten (alle departementer). Finansministeren samordner regjeringens arbeid med statsbudsjettet. I tillegg forvalter finansministeren underliggende etater (skatte- og avgiftsetater), lager regler for og overvåker finansmarkedene og Statens pensjonsfond utland. Ansvarsområdene i Finansdepartementet er inndelt i økonomiavdelingen, finansavdelingen, skattelovavdelingen, skatteøkonomisk avdeling, finansmarkedsavdelingen og avdeling for formuesforvaltning. 

## Referanser


## Se også
*Liste over Norges finansministre
Minako Honda

Minako Honda (本田美奈子, Honda Minako?), født Minako Kudo (工藤美奈子 Kudō Minako, 31. juli 1967, død 6. november 2005) var en japansk pop-stjerne og sanger. Hun ble kjent og populær i 1980-årene som «Japans Madonna» på grunn av sin sexy klesstil og live-forestillinger.
 
Etter pop-karrieren satset hun som sanger og skuespiller på teater, mest kjent ble hun i Tokyo produksjonen av *Miss Saigon*. På slutten av sitt liv, ga hun ut flere klassiskmusikk album hvor hun demonstrer sin sopranstemme.

Hun var for prosjektet «LIVE FOR LIFE», en kampanje for behandling av leukemi.

## Referanser


## Eksterne lenker
* 
* 
*
8. serierunde i Adeccoligaen 2007

**8. serierunde i Adeccoligaen 2007** startet som en full serierunde den 28. mai klokken 18:00 med åtte kamper.


## Fakta

## Eksterne lenker
* Adeccoligaen 2007: Terminliste og resultater  på altomfotball.no
Juliet Burke

**Juliet Burke** er en fiktiv figur i den amerikanske TV-serien *[[Lost]]*, spilt av Elizabeth Mitchell.

Juliet Bruke, som er lege, dukker først opp i tredje sesong som en av «de andre». Hun er den som er utpekt til forhøre Jack Shephard (spilt av Matthew Fox) i en undervannsseksjon av Hydrastasjonen etter at han er blitt tatt til fange. Det utvikles et kjærlighetsforhold mellom de to. Ikke desto mindre er hun involvert med Sawyer (spilt av Josh Holloway) fra og med femte sesong. Hun er deretter betydningsfull i en dramatisk avslutning i sjette sesong hvor hun ofrer seg selv for deres skyld ved å utløse en bombe som skulle fungere som en slags tidskapsel.

## Eksterne lenker
* «Juliet Bruke» på *Lostpedia*
Støtputebil

En **støtputebil**, også bare kalt **putebil**, er som regel en lastebil eller et chassis påmontert en støtpute og en lystavle med blinkende lys og lyspil. Den brukes som beskyttelse ved arbeid på veg, i forbindelse med ulykker og lignende. Støtputa og lystavla heves og senkes som regel hydraulisk. På de fleste motor- og riksveger er putebil påkrevd ved kortvarig arbeid i eller ved siden av vegbanen.
Two Pence

Den britiske desimal **two pence (2p)** mynten – ofte uttalt «two pee», «tuppence» eller «toppence» – ble utgitt av Royal Mint 15. februar 1971, dagen da den britiske valutaen ble desimalisert. Reelt sett hadde mynten vært mulig å få tak i hos banker i poser med  mynter tilsvarende 1 pund flere uker tidligere.

## Kilder
Royal Mint
Tom Friendly

**Tom Friendly**, jevnlig referert til som kun Tom eller herr Friendly, er en periodisk tilbakevendende fiktiv figur i den amerikanske TV-serien *[[Lost]]*. Serien fulgte de overlevende etter et flystyrt på en øde, mystisk øy i Stillehavet hvor de etterhvert kommer i kontakt med en eksisterende befolkning der, referert til som «de andre». Tom er spilt av den amerikanske skuespilleren M. C. Gainey.

Tom er en innflytelsesrik medlem av «de andre» og ble introdusert i 2005 i første sesongs finale «Exodus» hvor han kidnappet en av de overlevende. Tom som rollefigur har femten opptredener før han blir drept siste episode av sesong tre, «Through the Looking Glass». Derimot opptrer han to ganger i tilbakeblikk i sesong fire.

## Se også
* Rollefigurer i Lost

## Referanser
Hedly Gustav Ridderseth

**Hedly Gustav Ridderseth** (født 13. juli 1886 i Sigerfjord, død 30. desember 1941 i Elverum) var distriktslege på Røros. Han var en nær venn av Johan Falkberget og en betydelig person i Bergstadens samfunn.

## Barndom og skolegang
Hedly Gustav var født på gården Ridderset i Sigerfjord. Han var den førstefødte av en søskenflokk på 11. Hedly hadde en lidenskap for bøker, noe som fulgte ham livet igjennom. Hans far Anton Ridderseth drev eget notbruk. At notbruket genererte penger samt at Hedly tidlig viste seg å være flittig hva angikk skolearbeid, var nok de avgjørende faktorene for at Hedly fikk utdanne seg videre.

Etter sin konfirmasjon 1901 kom Hedly til Bodø; her ventet seks år ved Bodø offentlige allmennskole. I 1907 ble han elev ved reallinja. Etter å ha vært innom tanken om å bli handelsmann bestemte han seg etter hvert for å vie sitt liv til legegjerningen. 

Unge Ridderseth tok fatt på det medisinske embetsstudiet ved universitetet i Christiania høsten 1907. I studietiden bidro han aktivt i det akademiske livet i hovedstaden og foretok sin første utenlandsreise – til Sveits. Våren 1916 fullførte han den medisinske embedseksamen.

## Tiden som lege
Hedlys første skritt som ferdigutdannet lege gjorde han under nøytralitetsvakten i Randøysund. Etter dette sto Andenes for tur – her var han konstituert distriktslege i to måneder. Videre var han lege en tid ved Ullevål sykehus før han i januar 1918 kom til Bergstaden (Røros). Her startet han først som vikarlege, etter hvert også sin egen praksis. 

1. april 1926 ble han utnevnt til distriktslege for Røros distrikt. Dette distriktet var 500 km² større enn Vestfold fylke. Mang en strabasiøs tur på kryss og tvers over Rørosvidda i ugjestmildt klima ventet ham. Spanskesykens herjinger blant folk på denne tiden krevde sitt av en lege. Klima, stort ansvarsområde og et svakt og dårlig hjerte førte til at Hedly i 1935 bestemte seg for å søke til et varmere område.

Høsten 1935 tiltrådte han som distriktslege i Elverum.

## Hedlys forhold til legegjerningen

Hedly hadde et ydmykt forhold til sitt yrke, sitat:

*«En leges gjerning er en tjeners gjerning. Den lege som ikke skjønner det blir aldri noen god lege. Og han må om og om igjen forsøke å sette seg i den stolen den syke og lidende sitter i, -der er også hans plass. Han må framfor alt ikke ta plass i en stol høyere oppe, men helst en litt lengre nede. En virkelig lege må lide med den lidende og ha den dypeste respekt for sin broders smerte og angst. Følger han disse grunnreglene, kan ha håp om å komme den syke og nedbøyde en smule til hjelp»*
Loten

**Loten** er en halvøy ytterst sørvest på øya Bokn i Rogaland med rester av festningsanlegg fra andre verdenskrig.

Halvøya har en værbitt kystlinje full av svaberg mot Karmøy på vestsiden og med en lun våg med holmer og skjær på østsiden. Landskapet er kupert, med småfjell, hauger og hamrer, oppdyrkede myrer og utmarker med lyng og stein. Den sørlige enden av halvøya, Klepp, vender ut mot innseglingen til Boknafjorden, og derfra ser man Skudeneshavn på Karmøy, Kvitsøy, Stavanger, Rennesøy og videre innover Ryfylke.

På halvøya er det en gård som også kalles Loten, som er på omtrent 1600 mål; ca. seksti av disse er oppdyrket. Per dags dato har bruket seksti vinterforede sauer og en flokk på omtrent tyve dyr med ferasen Angus.

Tyskerne bygget et stort festningsanlegg under den andre verdenskrig på dette stedet, for å ha kontroll over fjorden. Svært mange av bunkerne står ennå. På østsiden av halvøyen er det i senere år bygget flere hytter.
Moses Amschel Bauer

**Moses Amschel Bauer** (1710–1755) var tysk jødisk pengeveksler, gullsmed og far til grunnleggeren av Rothschild-dynastiet, Mayer Amschel Bauer.

han var sønn av Moses Kalman Rothschild (død 19. oktober 1735). Han giftet seg med Schönche Lechnich (død 1756).

I 1750 åpnet han virksomheten sin i en getto kalt for «Judengasse» («Jødekvarteret») i Frankfurt am Main hvor han hadde forskjellige virksomheter som pengeveksling, gullsmed, og tekstilsalg. For å skille sin virksomhet fra andres, hengte Bauer opp et rødt skilt med en romersk ørn. Det var et symbol hans sønn Mayer Amschel Rothschild tok som sitt navn etter: «Rothschild» (tysk: «rødt skilt»). Han ble senere berømt som en av de største bankfamilier i Europa.

Amschel Moses Rothschild døde i 1755 i et utbrudd av den smittsomme sykdommen kopper i gettoen i Frankfurt.

## Referanser


## Litteratur
* Mosley, Charles: ''Burke's Peerage and Baronetage'', 107. utg., bind 3, s. 415.
* Amos Elon (1996): *Founder: Meyer Amschel Rothschild and His Time*. HarperCollins. ISBN 0-00-255706-1.
Hufthamar

**Hufthamar** er Austevolls største ferjested, og brukes av ferjene MF «Møkstrafjord» og MF «Horgefjord» Den brukes også av de lokale hurtigbåtene og flaggruten. Kaien har fem rader som brukes i sambandet Hufthamar-Krokeide. 

Ved ferjeanløp har det vært svært vanskelige trafikkforhold ved ferjekaien, da det ikke har vært skille mellom biltrafikk og myke trafikanter. De regjeringen tildelte «krisepakkemidler» i januar 2009 gikk 6 millioner kroner til et prosjekt for å bygge gang- og sykkelsti på strekningen Hufthamar – Haugland på riksvei 546. Dette gir sammenhengende sykkelsti fra Lagunen i Fana til Eidsbøen i Austevoll.

## Referanser


## Eksterne lenker
* 
* Nettsted for Hufthamar og omegn, som også har en film om trafikken ved ferjestedet.
Edmund Howard

**Edmund Howard** (1478–1539) var sønn av Thomas Howard, 2. hertug av Norfolk. Han er mest kjent som faren til Katarina Howard, Henrik VIIIs femte hustru.

Hans første ekteskap endte i skilsmisse. Howards andre hustru var Joyce Culpeper, som han fikk ti barn med, hvorav Katarina var den siste. Han var som yngre sønn i en adelsfamilie av god byrd, men hadde lite penger og måtte leve av gaver fra slektninger. Hans niese Anne Boleyn, Henrik VIIIs andre hustru, sørget for at kongen gav ham en jobb i Calais.

## Referanser
Wesley Clark

**Wesley Kanne «Wes» Clark** (født **Wesley Kanne** 23. desember 1944 i Chicago i Illinois) er en amerikansk Vietnam-veteran og pensjonert fire-stjerners general som tjenestegjorde i den amerikanske hæren. Han tilbrakte 34 år i den amerikanske hæren og det amerikanske forsvarsdepartementet, og ble i perioden høyt dekorert, blant annet med Presidentens frihetsmedalje. 

## Biografi
Clark er født i Chicago, men vokste opp i Little Rock i Arkansas. Han gikk ut fra U.S. Military Academy med de beste karakterene i sitt årskull.

Clark var en nøkkelperson under Dayton-forhandlingene, der USAs delegasjon ble ledet av diplomaten Richard Holbrooke. 

Clark hadde vært leder (SACEUR) for NATO-styrkene under Operation Allied Force (Kosovokrigen) i 1999, da NATO-styrkene utførte bombetokt i Kosovo. Dette var på grunn av hans funksjon som overordnet militær leder for NATO-styrkene i Europa i perioden fra 1997 til 2000. Clark mottok mye kritikk for enkelte av avgjørelsene sine under denne konflikten.  Han uttalte at NATOs bombekrig «ikke var utformet for å hindre etnisk rensing eller for å drive krig mot serbiske styrker inne i Kosovo» og at det var «helt forutsigbart» («entirely predictable») at overgrepene i Kosovo ville bli trappet opp som følge av NATOs intervensjon. Under Kosovokrigen hevdet den tyske forsvarsministeren Rudolf Scharping at Serbia hadde plan, omtalt som «Operasjon hestesko», der den kosovoalbanske befolkningen skulle omringes på tre kanter og drives over grensen til Albania. Clark uttalte at han ikke kjent til noen slik serbisk plan.

På dette tidspunktet hadde han et vanskelig forhold til USAs daværende forsvarsminister William Cohen og forsvarssjef Hugh Shelton, noe som førte til en del rykter om at Clark ble tvunget til å pensjonere seg før tiden, til tross for at både han og forsvarsdepartementet uttalte at det kun var normal prosedyre som ledet til at han pensjonerte seg.

Clark var kandidat i primærvalget i et forsøk på å bli demokratenes representant i presidentvalget i 2004, men trakk seg 17. september 2003 for å konsentrere seg om å hjelpe John Kerry, som til slutt ble demokratenes kandidat. Clark ble også regnet som en mulig kandidat for demokratene til presidentvalget i 2008.

## Referanser
Nathan Mayer Rothschild

**Nathan Mayer Rothschild** (født 16. september 1777, død 28. juli 1836) var en britisk finansmann av tysk opprinnelse. Han stiftet den engelske banken N M Rothschilds & sons i 1811. Denne banken var en del av det internasjonale bankdynastiet Rothschild. Han ble født i jødekvarteret i Frankfurt am Main, som tredje av i alt fem sønner av Mayer Amschel Rothschild (1744–1812) og Gutle Schnapper (1753–1849).

Nathan Rothshild giftet seg med Hannah Barent Cohen i 1806. Sammen fikk de fire sønner og tre døtre.

## Liv og virke

I 1798, 21 år gammel, bosatte han seg i Manchester og etablerte virksomhet innen tekstiler, handel, finans. Han flyttet senere til London, og tjente en formue i valutaveksling og annen finansvirksomhet gjennom oppstart av egen bankvirksomhet i 1805.

De fem brødrene Rothschild drev finanshus i London, Wien, Frankfurt, Paris og Napoli. Nathan var den dominerende broren, både i kraft av sin personlighet og i kraft av hans base i London, verdens ledende finans- og handelsby på begynnelsen av 1800-tallet. Brødrene, og særlig Nathan, tjente godt på tilrettelegging og spekulasjon i statsobligasjoner, utstedt av alle de store europeiske maktene, særlig Storbritannia.

Rotschild var verdens rikeste mann da han døde. Arvingene ble tilgodesett med om lag 3,5 millioner pund. Nathans fire sønner, Lionel, Anthony, Nat og Mayer, overtok forretningsvirksomheten da Nathan døde. Banken er fremdeles en stor investeringsbank, med kontorer i 40 land over hele verden. Øverste sjef nå er Evelyn Robert de Rothschild.

## Referanser
Skarpsnoparken

**Skarpsnoparken** er en park på Skarpsno ved Frognerkilen i Oslo.

## Parken

Parken, som er 7 mål stor, ligger mellom Drammensveien med Gimlehøyden bak i nordøst og Drammenbanen i sydvest. Bak jernbanen ligger Frognerkilen med båthavn. I det sydvestlige hjørnet av parken er det en undergang under jernbanen til Frognerkilen og et mindre inngjerdet område for teknisk anlegg.

Vest i Skarpsnoparken står et poppeltre som er cirka 23 meter høyt, opp til 30 meter i diameter i kronen, og har en omkrets på drøyt 7 meter en meter over bakkenivå. Etter motstand fra Skarpsno Vel ble et forslag om felling lagt til side av Friluftsetaten i 2008.

I parken er det lekeplass med mulighet for ballspill.

## Historie

Oslo kommune kjøpte i 1889 Drammensveien 88 og Skarpsno fergested. I 1899 kjøpte kommunen Drammensveien 84 og besluttet at grunnen som hørte til disse to eiendommene skulle legges ut som park. 

Opparbeidelse av området som park tok til i 1910 og var en av de første oppgavene for det nye Tilsynsrådet med byens utseende. Arbeidet var nokså planløst og fikk liten betydning for parkens senere utforming. 

Fra 1927 til 1931 behandlet Kloakkvesenet og Parkvesenet hvordan kloakkrenseanlegget på Skarpsno i den sydlige delen av parken kunne innpasses uten at verdien som park eller utsikten mot sjøen ble skadelidende. 

Parken ble anlagt som park i 1930-34 og fikk sitt nåværende navn i 1934.

Den nedlagte Skarpsno stasjon på Drammenbanen lå ved undergangen til Frognerkilen. 

## Referanser


## Litteratur
*Oslo byleksikon
*Marius Røhne: *Oslo kommunale parker og grønnanlegg 1810-1948*. Oslo, Myhres papirindustri, 1967. Skarpsnoparken er omtalt på sidene 193-95 og 238

## Eksterne lenker

* 
* Flyfoto med mulighet for kart
* Skarpsno Vel, hjemmeside. Nyheter om poppelsaken i 2008. (besøkt 12. mai 2009)
Torvald Moseid

**Torvald Kildal Moseid** (1917–2000) var en norsk billedkunstner. Han er særlig kjent for sine svært lange, broderte friser. Frisen *[[De fire årstider (frise)|De fire årstider]]*, som han laget fra 1965 til 1977 er 62 meter lang. Et annet betydelig arbeid er *[[Draumkvedet (tekstilkunst)|Draumkvedet]]*, fullført i 1993.

## Liv og virke
### Bakgrunn
Torvald Moseid var den yngste i en søskenflokk på åtte barn etter foreldrene Tellef O. Moseid og Mari Moseid, født Kildal. Han prøvde seg i flere jobber på hjemstedet, men utmerket seg allerede i ung alder ved sin evne til å tegne. Etter oppfordring søkte han Statens håndverks- og kunstindustriskole og fikk plass der våren 1940. På grunn av andre verdenskrig ble studiene amputerte, men våren 1943 ble han tatt opp på Statens kunstakademi. Også der ble studiene hindret av krigen.

I 1945 var han i et halvt år hospitant ved Marie Gudme Leths stofftrykkverksted i København.

### Karriere
Deretter fikk han jobb som assistent ved tegnekontoret til Christiania Glasmagasin før han ble hospitant ved Den kongelige Porcelainsfabrik i København igjen. Han hadde også oppdrag for Magnor Glassverk.

I 1949 giftet Moseid seg med pianisten og klaverpedagogen Ingebjørg Christensen (1916–2001). Paret var siden bosatt i Oslo. I 1996 fikk han Kongens fortjenstmedalje i gull for sin kunstneriske virksomhet.

### Inspirasjon
Moseid fikk sin inspirasjon fra mange studiereiser både i Europa og Asia. Han har hentet inspirasjon fra bysantinsk, romansk og gotisk kunst, men ikke minst fra norsk folkekunst. Fem år gammel opplevde han for første gang de rosemalte veggene i Bykle gamle kirke, det glemte han aldri siden.

Moseid arbeidet med en rekke teknikker: keramikk, skulptur, tre, glass og glassmalerier. Men han er mest kjent som for sine tekstilarbeider. Grunnen til at han begynte med dette var at det under andre verdenskrig var mangel på alle slags materialer. Men tekstil var det lett å få tak i og det var lett å frakte med seg. Ettersom han som yngst i en barneflokk hadde lært å bruke nål og tråd av sine større søstre, var ikke dette en ukjent teknikk. Men han videreutviklet det tradisjonelle håndarbeidet til å bli kunst på høyt nivå.

## Verker
* *Livstreet* Brodert teppe, 2 x 2,8 meter 1949
* *Altertavle Rjukan kirke* Glassmaleri 1968
* *[[De fire årstider (frise)|De fire årstider]]* Brodert frise 0,58 x 62 meter 1965–1977
* *Orfeus og Eurydike* Brodert frise Sørlandets kunstmuseum
* *[[Draumkvedet (tekstilkunst)|Draumkvedet]]* Brodert frise 1993 Sørlandets kunstmuseum
* Altertavle, glassvegg i Sjømannskirken i Hamburg. Vinduer i farger og tekstiler på vegg i 1959

## Referanser


## Eksterne lenker
* Bilde av De fire årstider fra utstilling på Setesdalsmuseet, Rysstad
* 
* Eldbjørg Giske. *En kunstner, broderier og en gåte. Tekstilkunstneren Torvald Moseid*. Masteroppgave i kunsthistorie høst 2009.  fulltekst
Emily Osment

**Emily Jordan Osment** (født 1992) er en amerikansk skuespiller, sanger og sangskriver. Osment begynte sin skuespillerkarriere ved å spille i flere reklamefilmer, før hun debuterte i spillefilmen *The Secret Life of Girls*. Det samme året fikk hun en rolle i Hallmark-filmen *Sarah, Plain and Tall: Winter's End*, som datteren til rollefigurene til Glenn Close og Christopher Walken. Denne rollen førte til en nominasjon for Beste unge skuespiller. Etter det spilte Osment flere mindre roller på tv, som inkluderer *[[3rd Rock from the Sun]]*, *Touched by an Angel*, og *[[Venner for livet]]*.

Osment spilte rollen som «Lilly Truscott» i *[[Hannah Montana]]* og «Gerti Giggles» i to av *[[Spy Kids]]*-filmene. Hun spilte en av hovedrollene i filmen *[[Finn Far]]*, en Disney Channel Original Movie.

Hun arbeider som musiker og jobber med å gi ut sitt første album som er klart for utgivelse juni 2010. Hun har tidligere gitt ut en EP kalt *All the Right Wrongs* i 2009, hvor alle sangene var skrevet av henne selv.

## Barndom og oppvekst
Emily Osment ble født den 10. mars 1992 i Los Angeles, hvor hennes familie fortsatt bor. Hennes far er skuespiller Michael Eugene Osment, og hennes mor er Theresa Osment, en engelsklærer. Hennes bror er den Oscar-nominerte skuespilleren Haley Joel Osment. Osment er oppdratt katolsk. Hun var elev ved Flintridge Preparatory School i La Cañada Flintridge i California, men har nå privatlærer.

## Musikkarriere

Emily Osment sang sammen med Billy Ray Cyrus på sangen «You've Got a Friend» fra hans album *Home at Last* fra 2007. Osment har også spilt inn en sang kalt «I Don't Think About It» for filmen *The Haunting Hour* som hun hadde hovedrollen i.

Osment har også spilt inn en ny versjon av sangen «If I Didn't Have You» med Mitchel Musso, en av skuespillerne hun spiller sammen med i *Hannah Montana*.

Musikkstilen på hennes EP *All The Right Wrongs* er indie rock. Osment beskriver musikken som «definitivt pop, men med en alternativ rock-vinkel».
Hennes debutalbum heter *[[Fight or Flight]]*, og lanseres i oktober 2010.

## Filmografi
### Film
* 2011 *[[Cyber bully]]*
* 2009 *[[Hannah Montana: The Movie]]*
* 2009 *[[Soccer Mom]]*
* 2009 *[[Finn far]]*
* 2007 *[[The Haunting Hour Volume One: Don't Think About It]]*
* 2006 **
* 2003 *[[Spy Kids 3-D: Game Over]]*
* 2002 *[[Spy Kids 2: Island of Lost Dreams]]*
* 1999 *[[Sarah, Plain and Tall: Winter's End]]*
* 1999 *[[The Secret Life of Girls]]*

### Fjernsyn
* 2024 *Georgie & Mandy's First Marriage*
* 2022–2024 *[[Young Sheldon]]*
* 2006–2010 *[[Hannah Montana]]*

#### Gjesteopptredener
* 2010 *[[Kick Buttowski: Suburban Daredevil]]*
* 2009 *[[The Suite Life On Deck]]*
* 2001 *[[Venner for livet]]*
* 2000 *[[Touched by an Angel]]*
* 1999 *[[3rd Rock from the Sun]]*
* 2010 *[[Jonas Brothers LA]]*

## Referanser


## Eksterne lenker
* 
* 
* 
*
Blæresnegler

* *[[Aplexa]]*
* *[[Physa]]*
* *[[Physella]]*
* *[[Stenophysa]]*

**Blæresnegler** er en familiegruppe av snegler og de er en av delgruppene blant vannlungesneglene (Basommatophora). Blæresneglene er utbredt i hele verden.

## Utseende
Blæresnegler kan variere noe i skallform og farge og er derfor være vanskelige å artsbestemme.  De er små snegler med et rundt, kuleformet, glatt skall. Skallet har tynne vegger og mange arter er grønn-brune på farge. Hos blæresnegler blir skallet sjelden over 11-12&nbsp;millimeter bredt.  I likhet med skivesnegler er skallet er snodd mot venstre i motsetning til de fleste andre snegler som har høyrevridd skall. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Lungeåpningen hos en blæresnegl vil da være på venstre side.  Mål er skallhøyde og nummer er vridninger. 

## Levevis
Blæresneglen lever i ferskvann, vanligvis i brakkvann, myrer og innsjøer. De trives best i tett vegetasjonrike steder. De har ingen problemer med å tørke ut en kort periodee. 

Den formerer seg raskt, og kan rekke flere generasjoner i løpet av en sommer. De kan lett bli mange. Eggene er gjennomsiktige og innkapslet i faste, geleaktige klaser og legges på planter, steiner og andre objekter.

Størrelsen på blæresneglene er fra 13 millimeter (*[[Physa fontinalis]]*) til 20 millimeter (*[[Physa acuta]]*). 

## Systematisk inndeling med europeiske arter
Denne inndelingen omfatter stort sett bare de europeiske ned til artsnivå. Blæresnegler er en delgruppe av vannlungesnegler.

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) – 78 arter i Europa, inkludert eventuelle underarter.
***** overfamilie Planorboidea
****** familie blæresnegler (Physidae) – 5 europeiske arter.
******* delgruppe Aplexinae
******** Spiss Blæresnegl, *[[Aplexa hypnorum]]* (Linnaeus 1758) – finnes i Norge.
******* delgruppe Physinae
******** Butt blæresnegl, *[[Physa fontinalis]]* (Linnaeus 1758) – finnes i Norge.
******** underslekt *Costatella*
********* *[[Physella acuta]]* (Draparnaud 1805) – finnes i Norge.
********* *[[Physella heterostropha]]* (Say 1817) – finnes i Norge.
******** underslekt *Physella*
********* *[[Physella gyrina]]* (Say 1821)

## Referanser


## Eksterne lenker
*
Valsøyfjord kraftverk

**Valsøyfjord Kraftverk** er et vannkraftverk i Heim kommune i Trøndelag.

Kraftverket utnytter fallet i elven Grytåa fra Englivatnet, som reguleres mellom 243 til 235 moh, og Valsøyfjorden.

Installert effekt er 4,3 MW fra en francisturbin. Midlere årsproduksjon er på 18,4 GWh (1995–2000).

Eier er Svorka Energi. Grytdalen kraftverk ligger ovenfor Englivatnet.

## Historie
Elven Grytåa har siden 1500-tallet gitt kraft til sagbruk, kvern, tresliperi, og kraftverk. Trelastbedriften Enge Bruk ble etablert her i 1890, med mekanisk drift. I 1906 fikk de ny turbin, og da ble det tilkoblet en 6 kW generator til arbeidslys.

Enge Tresliperi ble etablert i 1912. Det ble anlagt ny dam og rørgate, med 185 m fallhøyde. To turbiner for mekanisk drift, en tredje turbin drev en generator for 60 kW likestrøm. Kommunen overtok Enge Tresliperi og fallrettene i 1941.

I 1943 bygde tyskerne et kraftverk for å gi kraft til Glærum Kalksteingruver. Det ble installert to peltonturbiner på 1000 kW hver.

Rørledningen ble byttet ut rundt 1988. I 1991 ble dammen utbedret.

I 1994 ble det bygd helt ny kraftstasjon i nærheten av den gamle, som da ble nedlagt. Årsproduksjonen i det gamle var 12 GWh.

## Referanser


## Kilder
* 
* NVE vannkraftdatabase
* Svorka Energi 
* Svorkahistoria - Da strømmen kom til Halsa, Rindal og Surnadal, side 24/185. Utgitt av Svorka Energi AS, 2004.
Salvinia

* *[[Salvinia auriculata]]*
* *[[Salvinia biloba]]*
* *[[Salvinia cucullata]]*
* *[[Salvinia cyathiformis]]*
* *[[Salvinia hastata]]*
* *[[Salvinia minima]]*
* *[[Salvinia molesta]]*
* *[[Salvinia natans]]*
* *[[Salvinia nymphellula]]*
* *[[Salvinia oblongifolia]]*
* *[[Salvinia radula]]*
* *[[Salvinia rotundifolia]]*
* *[[Salvinia sprucei]]*

***Salvinia*** er en gruppe flyteplanter, og eneste slekt (undergruppe) av familien **Salviniaceae**. Denne slekten har 13 arter.

Det er vanlig innen moderne botanisk taksonomi å henregne Salvinia og Salviniaceae-familien til en «orden» eller gruppe ** ''[[Salviniales]]'' ** innenfor klassen bregner Ofte inkluderes også en underfamilie Azollaceae til Salviniaceae-familien.

*Salvinia molesta* er et utbredt ugress i varme klima, og har blitt introdusert flere steder. Den vokser fort og danner tette tepper over stille vann. 

*Salvinia minima* holdes noen ganger i akvarier.

## Arter
*For en mer utfyllende taksonomi, se: [[Salviniales]]*


De 13 artene i denne gruppen omfatter:
* *[[Salvinia auriculata]]*
* *[[Salvinia biloba]]*
* *[[Salvinia cucullata]]*
* *[[Salvinia cyathiformis]]*
* *[[Salvinia hastata]]*
* *[[Salvinia minima]]*
* *[[Salvinia molesta]]*
* *[[Salvinia natans]]*
* *[[Salvinia nymphellula]]*
* *[[Salvinia oblongifolia]]*
* *[[Salvinia radula]]*
* *[[Salvinia rotundifolia]]*
* *[[Salvinia sprucei]]*

## Referanser

## Eksterne lenker
*
Lena Philipsson

**Maria Magdalena Philipsson**, kjent som **Lena Philipsson** (født 1966), populært kalt **Lena Ph**, er en svensk popsanger og programleder. Hun har deltatt i Melodifestivalen en rekke ganger og representerte Sverige i Eurovision Song Contest 2004 med sangen «It Hurts».

## Diskografi
**Studioalbum**
*1986 - *[[Kärleken är evig]]*
*1987 - *[[Dansa i neon]]*
*1988 - *[[Talking in Your Sleep (musikalbum)|Talking in Your Sleep]]*
*1989 - *[[My Name (album av Lena Philipsson)|My Name]]*
*1991 - *[[A Woman's Gotta Do What a Woman's Gotta Do]]* (under artistnavnet *Lena Ph*)
*1993 - *[[Fantasy (Lena Philipssons musikalbum)|Fantasy]]* (under artistnavnet *Lena Philipson*)
*1995 - *[[Lena Philipsson (musikalbum)|Lena Philipsson]]*
*1997 - *[[Bästa vänner]]*
*2004 - *[[Det gör ont en stund på natten men inget på dan]]*
*2005 - *[[Jag ångrar ingenting]]*
*2008 - *[[Dubbel (musikalbum)|Dubbel]]* (med Orup)
*2012 - *[[Världen snurrar]]*
*2015 - *[[Jag är ingen älskling]]*
*2020 - *[[Maria Magdalena (album)|Maria Magdalena]]*

**Samlingsalbum**
*1987 - *[[Boy (samlingsalbum)|Boy]]*
*1988 - *[[Hitlåtar med Lena Philipsson 1985-1987]]*
*1994 - *[[Lena Philipsson (samlingsalbum)|Lena Philipsson]]*
*1998 - *[[Hennes bästa]]*
*2001 - *[[100% Lena|100% Lena/20 hits]]* 
*2001 - *[[Lena Philipsson Collection]]*
*2006 - *[[Lady Star]]*
*2007 - *[[Lena 20 år]]*

## Priser (utvalg)
* 1989 – Årets smålänning
* 2004 – Edvardpriset
* 2004 – Karamelodiktstipendiet
* 2004 – Mottok pris fra Truxas Minnesfond
* 2016 – Lisebergsapplåden
* 2021 – Medaljen "Litteris et Artibus" i gull

## Referanser


## Eksterne lenker
* 
* 
* 
*
Gult kort

**Gult kort** i fotball blir tildelt av dommeren til en spiller som bryter regelverket. Dette kortet er en advarsel. Hvis en spiller som er tildelt gult kort og senere gjør en ny forseelse som tilsvarer gult kort blir dermed  tildelt rødt kort som vil si at spilleren utvises fra kampen og må sone en karantene, normalt 1 kamp. I dette tilfelle telles ikke de gule kortene videre.

Dersom en spiller har fått tre gule kort i løpet av en sesong, for samme klasse/divisjon må denne sone 1 karantene i samme divisjon. Spilleren kan spille i andre divisjoner fritt, med mindre denne har pådratt seg mer enn 1 kampskarantene.

Etter tre gule er det karantene for hver andre gule, dvs på 5,7,9,11 osv
Særtilfeller: I kvalifisering/sluttspill kamper teller ikke tidligere kort.

Et gult kort har en størrelse på ca. 9x12 cm.

Gult kort ble først brukt I VM-sluttspill i 1970.

## Se også
*Rødt kort
*Soning av karantene